રાધનપુરમાં શહેરમાં મોટાપાયે જુગારધામ ધમધમતું હોવાની પાટણ એલસીબી પોલીસને બાતમી મળી હતી. જેથી સોમવારે મોડી રાત્રે એલસીબી પોલીસ દ્વારા શહેરના ચમારવાસ વિસ્તારમાં રેહતા મકવાણા શંકરભાઈ લાખાભાઈ પોતાના મકાનમાં જુગારધામ ચલાવી રહ્યા હતા તે દરમ્યાન રેડ કરતા પોલીસે જુગારધામ ચાલવતા મકવાણા શંકરભાઈ સહીત ૧૪ જુગારીઓને તીનપતીનો જુગાર રમતા ઝડપી પાડ્યા હતા અને જુગારધામ સ્થળ પરથી રોકડ ૧.૨૬ લાખ તથા ૭ મોબાઈલ મળી કુલ ૧.૩૦ લાખ રૂપિયાના મુદામાલ સાથે ૧૪ જુગારીઓને ઝડપી રાધનપુર પોલીસ મથકમાં ખસેડી તમામ પકડાયેલ જુગારીઓ પર ગુનો નોધી પોલીસે કાયદેસરની કાર્યવાહી હાથધરી હતી.